Lenas lejlighed levede op til vores forventninger på mange måder. Den ligger super centralt: cafe, restaurant, supermarked, strand og vand lige nede på gaden. Den var hyggelig, ren og velindrettet med gode faciliteter for en børnefamilie: vaskemaskine, opvaskemaskine - ja endda en potte! Betænksomt. Smuk Smuk udsigt fra den lille altan, hvor der lige kan stilles et par stole. Vores børn på 3 år var meget optagede af livet nede på havnen og den gamle sporvogn vakte stor lykke for dem, når den kørte forbi en gang i timen. Det eneste minus var, at der hver aften var en musikant nede ved restauranterne. Lyden var for høj til os, men andre vil sikkert sætte stor pris på det.